নাম প্রকাশে অনিচ্ছুক বিলপল্লী এলাকার এক গৃহবধূ যুগান্তরকে বলেন, মুরাদের কাছে কোনো আপন পর নেই। অর্থ হলে সে সবকিছু করতে প্রস্তুত। তিনি আরও জানান, মুরাদ বাহিনী প্রশাসনের চাপে দীর্ঘদিন নীরব থাকলেও কিছু দিন হল আবার সরব হয়ে উঠেছে। রাত ৯টা থেকে ১০টার মধ্যে নয়নশ্রীর প্রত্যন্ত এলাকায় মুরাদ ও তার বাহিনীর সদস্যরা বিভিন্ন ধরনের দেশি-বিদেশি অস্ত্রসহ ঘোরাফেরা করে ও অনৈতিক কর্মকাণ্ড চালায়। প্রাণভয়ে কেউ বলতে সাহস পায় না।